Гане Тодоровски

**Гане Тодоровски**  (,  — , ) — македонски поет, преведувач, професор, есеист, книжевен критичар, историчар и публицист.

## Животопис
Гане Тодоровски завршил Филозофски факултет на Универзитетот „Кирил и Методиј“ во Скопје каде што и докторирал на темата „*[[Веда Словена]] и нејзините мистификатори*“. Работел како новинар во Танјуг, „*Млад борец*“ и „*[[Студентски збор]]*“. Бил долгогодишен професор по хрватска и македонска книжевност — XIX век на Филолошкиот факултет во Скопје.

Со книжевна активност започнува непосредно по ослободувањето, и тоа во „Нова Македонија“, „Пионерски весник“, „Нов ден“ и др. Претежно се занимава со поезија и препеви. Има издадено повеќе збирки поезија. Се занимава и со критика и есеистика. Бил уредник на книжевните списанија: „*Иднина*“, „*[[Современост]]*“, „''Културен живот''“, „*Млада литература*“, „*Разгледи*“ и други. Пишувал и филмски сценарија, а дебитира со документарниот филм „*[[Проштевање]]*“ (1963), како ко-сценарист.

Во 1951 година, тој станал член на Друштвото на писателите на Македонија, а во два наврати (1969-1971 и 1985-1986) е и негов претседател. Бил претседател и на Советот на Струшките вечери на поезијата (1970-1971) и одговорен уредник на списанието „*Млада литература*“. Член е на МАНУ од 1997 година.

Во 1990 година Тодоровски е избран за прв претседател на Движењето за семакедонска акција МААК. Подоцна е назначен за прв амбасадор на Република Македонија во Руската Федерација.

Починал на 22 мај 2010 година. Закопан е во црквата „Свети Спас“ во скопското село Кожле на 26 мај 2010 г. Со литургијата чиноначалствувал Архиепископот на МПЦ-ОА г.г. Стефан. Негова последна желба било токму во ова село да биде погребан и неговата песна „Завет“ да биде прочитана на закопот. И желбата му била исполнета.

## Творештво

* *Во утрините* (поезија, 1951)
* *Тревожни звуци* (поезија, 1953)
* *Спокоен чекор* (поезија, 1956)
* *Божилак* (поезија, 1960)
* *Апотеоза на делникот* (поезија, 1964)
* *Претходниците на Мисирков* (студии и огледи, 1968)
* *Горчливи голтки непремолк* (поезија, 1970)
* *Снеубавен ден* (поезија, 1974)
* *Трактати за сонцељубивите* (есеи и записи, 1974)
* *Веда Словена* (1979)
* *Маѓепсан мегдан* (литературни записи, 1979)
* *Скопјани* (поезија, 1981)
* *Подалеку од занесот, поблизу до болот* (студии, 1983)
* *Со збор кон зборот* (студии и критики, 1985)
* *Поход кон Хеликон* (студии, 1987)
* *Неволици, неверици, несоници* (поезија, 1987)
* *Неодложни љубопитства* (студии, записи и критики, 1987)
* *Недостижна* (поезија, 1995)
* *Осамен патник* (поезија на англиски, 1996).

Составувач е на антологиите:

* *Песната - храброст* (1975)
* *Австриската поезија на XX век* (1982) и други.

Како соавтор ги приредил антологиите:

* *Словенечки поети* (1956)
* *Езерска земја* (1967)
* *Правостоина* (современи поети од албанската народност во Југославија, 1968)
* *Нова хрватска поезија* (1973)
* *Современа хрватска поезија* (1981).

## Награди
 
* *Кочо Рацин*
* *[[11 Октомври (награда)|11 Октомври]]*
* *[[Награда „13 Ноември“|13 Ноември]]*
* *Браќа Миладиновци* 
* *Климент Охридски*
* *[[Награда Гоце Делчев|Гоце Делчев]]*
* *Димитар Митрев*
* Награда за книжевен опус на *Мисла*
* Ацо Шопов (награда), за *Орач или воин*, 2003

Преведувачките награди

* *Григор Прличев*
* *Кирил Пејчиновиќ*
* *Златно перо*

## Рекоа за Гане Тодоровски...
мини|Гробот на Гане Тодоровски во Кожле

## Наводи

## Надворешни врски
* Гане Тодоровски „За и против ’Веда Словена’“ , Годишен зборник на Универзитетот во Скопје, 19, 1967, стр. 393-444.
* Избрани песни, Гане Тодоровски
* Гане Тодоровски „Дојди в Охрид“
* Колумна посветена на Гане Тодоровски 

Категорија:Луѓе од Скопје
Категорија:Македонски поети
Категорија:Македонски амбасадори
Категорија:Македонски историчари
Категорија:Македонски преведувачи
Категорија:Македонски универзитетски професори
Категорија:Македонски книжевни критичари
Категорија:Македонски уредници
Категорија:Југословенски поети
Категорија:Југословенски историчари
Категорија:Југословенски универзитетски професори
Категорија:Југословенски уредници
Категорија:Членови на ДПМ
Категорија:Кожле
Категорија:Претседатели на ДПМ
Категорија:Добитници на наградата „23 Октомври“
Категорија:Добитници на наградата „13 Ноември“
Категорија:Добитници на наградата „Браќа Миладиновци“
Категорија:Добитници на наградата „Ацо Шопов“
Категорија:Апсолвенти на Филозофскиот факултет - Скопје